b"\n_START_ARTICLE_\nMikha\xc3\xafl Iud\xc3\xb3vitx\n_START_SECTION_\nBiografia\n_START_PARAGRAPH_\nEll i en Serguei Bel\xc3\xa0venets es varen fer molt amics des que es varen con\xc3\xa8ixer en un matx escolar el 1925, fins al punt que foren coneguts localment com a \xe2\x80\x9cels bessons de Smolensk\xe2\x80\x9d. En els anys seg\xc3\xbcents, varen estudiar escacs junts amb l\xe2\x80\x99oncle de Bel\xc3\xa0venets, Konstant\xc3\xadn Vig\xc3\xb3dtxikov._NEWLINE_Iud\xc3\xb3vitx obtingu\xc3\xa9 el t\xc3\xadtol de Mestre Internacional (MI) el 1950, el de Mestre Internacional d\xe2\x80\x99escacs per correspond\xc3\xa8ncia (MIC) el 1961, i el de Gran Mestre d'escacs per correspond\xc3\xa8ncia (GMC) el 1973.\n_START_SECTION_\nResultats destacats en competici\xc3\xb3\n_START_PARAGRAPH_\nEl 1930, empat\xc3\xa0 als llocs 5\xc3\xa8-9\xc3\xa8 al Campionat de Moscou. El 1931, fou 4t al Campionat de Moscou, i empat\xc3\xa0 als llocs 3r a 7\xc3\xa8 al Campionat de l'URSS celebrat a Moscou (el campi\xc3\xb3 fou en Mikha\xc3\xafl Botv\xc3\xadnnik). Fou Campi\xc3\xb3 de l'URSS d\xe2\x80\x99escacs per correspond\xc3\xa8ncia el 1966.\n_START_SECTION_\nEscriptor d'escacs\n_START_PARAGRAPH_\nIud\xc3\xb3vitx fou un reputat escriptor d'escacs a l'URSS. El seu llibre de refer\xc3\xa8ncia fora del pa\xc3\xads \xc3\xa9s The Soviet School of Chess, escrit conjuntament amb Aleksandr K\xc3\xb3tov i publicat en angl\xc3\xa8s a Los Angeles, University Press of the Pacific 2001, ISBN 0898754151. Tamb\xc3\xa9 \xc3\xa9s conegut el seu llibre Garri Kasparov, editat el 1988 per l'editorial sovi\xc3\xa8tica Raduga, ISBN 5-05-001722-X."